Opossum ġurdien sufi

Category:Didelphimorphia

Opossum ġurdien sufi jista jkun wieħed minn 6 speċi ta' opossumi magħrufin xjentifikament bħala Micoureus sp. (l-ispeċi kollha li qegħdin ikklassifikati fil-ġeneru Micoureus). Dawn huma mammiferi marsupjali, membri tat-tribù Monodelphini, fis-sottofamilja Didelphinae, fil-familja Didelphidae (didelfidi), tal-ordni Didelphimorphia (didelfimorfji), nattivi tal-kontinenti Amerikani u mifruxin mill-Amerika ċentrali, sa n-Nofsinhar tal-kontinent tal-Amerika ta' isfel. 

Dawn huma speċi ta' opossumi li ġeneralment jippreferu jgħixu f' abitat ta' foresti kemm subtropikali u tropikali umdi, kif ukoll f'dawk subtropikali u tropikali xotti.   

L-Opossumi ġrieden sufin tal-ġeneru Micoureus kollha, huma didelfimorfji ta' abitudni kemm arborja jew siġrijja (jgħixu fis-siġar), kif ukoll terrestri (jgħixu mal-art) u l-quċċata tal-attivita tagħhom tkun matul il-lejl (notturni).

Dieta
L-Opossumi ġrieden sufin huma mammiferi marsupjali omnivori u d-dieta prinċipali tagħhom tikkonsisti minn bajd, frott, insetti varji u annimali invertebrati u vertebrati żgħar oħrajn bħal rettili, amfibjani u mammiferi gerrimin.

Distribuzzjoni
Dawn l-opossumi ġrieden sufin għandhom distribuzzjoni vasta ma' bosta pajjiżi fil-kontinenti Amerikani u jinsabu mifruxin fl-Arġentina, Beliże, Bolivja, Brażil, Ekwador, Gujana, Gujana Franċiża, Gwatemala, Ħonduras, Kolombja, Kosta Rika, Nikaragwa, Panama, Paragwaj, Peru, Surinam u Venezwela.

Klassifikazzjoni

Ordni Didelphimorphia
Superfamilja Didelphoidea
Familja Didelphidae
Sottofamilja Didelphinae
Tribù Monodelphini
Ġeneru Micoureus
Opossum ġurdien sufi ta' Alston, Micoureus alstoni
Opossum ġurdien sufi ta' żaqqu bajda, Micoureus constantiae
Opossum ġurdien sufi tal-pil twil, Micoureus demerarae
Opossum ġurdien sufi ta' Tate, Micoureus paraguayanus
Opossum ġurdien sufi żgħir, Micoureus phaeus
Opossum ġurdien sufi ta' denbu għarwien, Micoureus regina

Referenzi
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 3-18. ISBN 0-801-88221-4 
The Paleobiology Database.
Tassonomija tal-Mammiferi.

Ħoloq/Linkijiet Esterni
New World Marsupial Specialist Group 1996.Micoureus alstoni In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Micoureus constantinae In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Micoureus demerarae In: IUCN 2006. 2006 IUCN Red List of Threatened Species. Downloaded on 19 January 2007.
New World Marsupial Specialist Group 1996.Micoureus regina In: IUCN 2006. 2006 IUCN Red List of Threatened Species. Downloaded on 19 January 2007.
Infonatura, sit b' informazzjoni dwar il-fawna tal-kontinent tal-Amerika ta' isfel inklużi il-marsupjali tal-ġeneru Micoureus.